stanford-oval/wikipedia huggingface dataset:
ทางรถไฟสายหลักไบคาล-อามูร์

| ทางรถไฟสายหลักไบคาล-อามูร์ |
| --- | --- |
รถไฟ RZD 3TE25K2M บรรทุกสินค้าที่สายหลักไบคาล-อามูร์
ข้อมูลทั่วไป
ชื่อลำลอง: Байкало-Амурская магистраль
สถานะ: เปิดให้บริการ
เจ้าของ: การรถไฟรัสเซีย
ที่ตั้ง: ไซบีเรียตะวันออก รัสเซียตะวันออกไกล
ปลายทาง: ไตเชียต์ โซเวียตสกายากาวัน
เชื่อมต่อจาก: ทางรถไฟสายทรานส์-ไซบีเรีย
การดำเนินงาน
รูปแบบ: รถไฟภูมิภาค รถไฟขนส่งสินค้า
ระบบ: ทางรถไฟไซบีเรียตะวันออก (ไตเชียต์–ฮานี) ทางรถไฟตะวันออกไกล (ฮานี–โซเวียตสกายากาวัน)
ผู้ดำเนินงาน: การรถไฟรัสเซีย
ข้อมูลทางเทคนิค
ระยะทาง: 4,324 กิโลเมตร (2,687 ไมล์)
จำนวนทางวิ่ง: 2–1
รางกว้าง: 1,520 mm (4 ft 11 27⁄32 in) Russian gauge
ระบบจ่ายไฟ: 25kV 50Hz AC จ่ายไฟเหนือหัว
แผนที่เส้นทางรถไฟหลักในรัสเซีย โดยทางรถไฟสายทรานส์-ไซบีเรียแสดงเป็นสีแดง ทางรถไฟสายหลักไบคาล-อามูร์เป็นสีเขียว และทางรถไฟสายหลักอามูร์-ยาคุตสค์ (รวมถึง "ลิตเติลบาม") แสดงเป็นสีส้ม
ทางรถไฟสายหลักไบคาล-อามูร์ (รัสเซีย: Байкало-Амурская магистраль, БАМ, Baikalo-Amurskaya magistral', BAM) เป็นเส้นทางรถไฟขนาดกว้าง 1,520 มิลลิเมตร (4 ฟุต 11+27⁄32 นิ้ว) ในประเทศรัสเซีย ข้ามไซบีเรียตะวันออกและรัสเซียตะวันออกไกล ทางรถไฟสายหลักไบคาล-อามูร์ยาว 4,324 กิโลเมตร (2,687 ไมล์) วิ่งประมาณ 610 ถึง 770 กิโลเมตร (380 ถึง 480 ไมล์) ทางเหนือและขนานไปกับทางรถไฟสายทรานส์-ไซบีเรีย
สหภาพโซเวียตได้สร้างทางรถไฟสายหลักไบคาล-อามูร์เป็นเส้นทางทางเลือกเชิงกลยุทธ์ไปยังทางรถไฟสายทรานส์ไซบีเรีย ซึ่งถูกมองว่ามีความเสี่ยงโดยเฉพาะในส่วนที่ใกล้กับชายแดนจีน ค่าใช้จ่ายของทางรถไฟสายหลักไบคาล-อามูร์อยู่ที่ประมาณ 14 พันล้านดอลลาร์สหรัฐ และสร้างด้วยรางแบบพิเศษที่ทนทาน เนื่องจากสภาพภูมิประเทศและอากาศที่ยากลำบาก ความยาว และต้นทุนที่สูง เลโอนิด เบรจเนฟ เลขาธิการพรรคคอมมิวนิสต์แห่งสหภาพโซเวียตกล่าวถึงทางรถไฟสายหลักไบคาล-อามูร์ใน พ.ศ. 2517 ว่าเป็น "โครงการก่อสร้างแห่งศตวรรษ"
หากชั้นดินถาวรที่รองรับเส้นทางรถไฟสายหลักไบคาล-อามูร์อ่อนลง ทางรถไฟจะพังทลายและจมลงในชั้นดินพรุที่รับน้ำหนักไม่ไหว ใน พ.ศ. 2559 และ พ.ศ. 2561 มีรายงานเกี่ยวกับการเปลี่ยนแปลงสภาพภูมิอากาศและความเสียหายต่ออาคารและโครงสร้างพื้นฐานอันเป็นผลมาจากการละลายของเพอร์มาฟรอสต์
ประวัติ

เส้นทางของทางรถไฟสายหลักไบคาล-อามูร์ในปัจจุบันได้รับการพิจารณาครั้งแรกในช่วงคริสต์ทศวรรษ 1880 เพื่อเป็นทางเลือกสำหรับส่วนตะวันออกของทางรถไฟสายทรานส์ไซบีเรียที่วางแผนไว้
ในคริสต์ทศวรรษ 1930 ผู้ต้องขังในค่ายแรงงานโดยเฉพาะอย่างยิ่งจากค่ายบามลักของระบบกูลักได้สร้างส่วนจากไตเชียต์ถึงบราตสค์ ในการย้ายชื่อที่สับสน ชื่อของบาม (BAM) นำไปใช้ตั้งแต่ พ.ศ. 2476 ถึง พ.ศ. 2478 กับโครงการสร้างทางคู่ข้ามทรานส์ไซบีเรียทางตะวันออกของทะเลสาบไบคาล โดยการก่อสร้างส่วนใหญ่ใช้แรงงานบังคับ
ใน พ.ศ. 2488 มีการสรุปแผนการปรับปรุงบามสำหรับน้ำมันดีเซลหรือไฟฟ้าแทนการใช้ด้วยไอน้ำ และสำหรับรถไฟบรรทุกน้ำมันแปดเพลาที่บรรทุกน้ำมันหนักขึ้นเพื่อบรรทุกน้ำมันที่พบใหม่จากไซบีเรียตะวันตก การอัปเกรดต้องใช้เวลา 25 ปีและนักสำรวจและนักออกแบบกว่า 3,000 คน แม้ว่างานออกแบบใหม่ส่วนใหญ่ (โดยเฉพาะในส่วนของส่วนกลาง) จะเกิดขึ้นระหว่าง พ.ศ. 2510 ถึง พ.ศ. 2517
ประวัติ > โครงการก่อสร้างแห่งศตวรรษ

ในเดือนมีนาคม พ.ศ. 2517 เลโอนิด เบรจเนฟ เลขาธิการพรรคคอมมิวนิสต์แห่งสหภาพโซเวียต เสนอให้ทางรถไฟสายหลักไบคาล-อามูร์เป็นหนึ่งในสองโครงการหลักในแผนห้าปีฉบับที่ 10 (พ.ศ. 2519-2523) เขากล่าวอย่างกึกก้องว่า "ทางรถไฟสายหลักไบคาล-อามูร์จะสร้างด้วยมือที่สะอาดเท่านั้น!" และปฏิเสธอย่างแน่วแน่ต่อข้อเสนอแนะให้ใช้แรงงานในคุกอีกครั้ง ไม่กี่สัปดาห์ต่อมาเขาได้ท้าทายสันนิบาตยุวชนคอมมิวนิสต์ (คอมโซมอล) ให้เข้าร่วมใน "โครงการก่อสร้างแห่งศตวรรษ"  ในสมัยประชุมคอมโซมอลครั้งที่ 17 (จัดขึ้นในเดือนเมษายน พ.ศ. 2517) ประกาศให้ทางรถไฟสายหลักไบคาล-อามูร์เป็นโครงการก่อสร้างภาคสนาม (Shock construction project) ของคอมโซมอล มีการสร้างสำนักงานหลักคอมโซมอลกลางในการก่อสร้างทางรถไฟสายหลักไบคาล-อามูร์และแต่งตั้งดมีตรี ฟีลิปปอฟเป็นหัวหน้าสำนักงานหลัก
เมือสิ้น พ.ศ. 2517 มีเยาวชนจำนวน 50,000 คนจากทั้งหมด 156,000 คนที่สมัครได้ย้ายเข้ามาอยู่ในเขตบริการทางรถไฟสายหลักไบคาล-อามูร์ ใน พ.ศ. 2518 และ พ.ศ. 2519 มีการเปิดตัวนิคมแห่งใหม่ 28 แห่ง และสะพานใหม่ 70 แห่ง รวมทั้งสะพานอามูร์และสะพานลีนา และในขณะที่มีการวางราง 110 ไมล์ (180 กิโลเมตร) อัตราการวางรางจะต้องเพิ่มขึ้นเกือบสามเท่าเพื่อให้ทันกำหนดเส้นตายใน พ.ศ. 2526
ในเดือนกันยายน พ.ศ. 2527 มีการตอก "สกรูรางทอง" เข้าที่ส่วนเชื่อมต่อตะวันออกและตะวันตกของทางรถไฟสายหลักไบคาล-อามูร์ สื่อตะวันตกไม่ได้รับเชิญให้เข้าร่วมงานประวัติศาสตร์นี้ เนื่องจากเจ้าหน้าที่โซเวียตไม่ต้องการให้ความเห็นใด ๆ เกี่ยวกับสถานะการปฏิบัติงานของสายดังกล่าว ในความเป็นจริง มีเพียงหนึ่งในสามของรางของทางรถไฟสายหลักไบคาล-อามูร์เท่านั้นที่ใช้งานได้อย่างสมบูรณ์สำหรับพลเรือน เนื่องจากเหตุผลทางทหาร
ทางรถไฟสายหลักไบคาล-อามูร์ได้รับการประกาศให้เสร็จสมบูรณ์อีกครั้งใน พ.ศ. 2534 เมื่อถึงเวลานั้น ต้นทุนทั้งหมดในการสร้างทางรถไฟสายดังกล่าวอยู่ที่ 14 พันล้านดอลลาร์สหรัฐ (106 ล้านล้านรูเบิล)
ประวัติ > ภาวะวิกฤติ

เมื่อเริ่มช่วงกลางคริสต์ทศวรรษ 1980 โครงการก่อสร้างทางรถไฟสายหลักไบคาล-อามูร์ได้ดึงดูดเสียงวิจารณ์ที่เพิ่มขึ้นเนื่องจากมีการวางแผนที่ไม่ดี โครงสร้างพื้นฐานและบริการพื้นฐานเช่นน้ำประปามักจะไม่พร้อมเมื่อคนงานมาถึง มีเมืองเกิดใหม่อย่างน้อย 60 แห่งพัฒนาขึ้นตามเส้นทาง แต่ปัจจุบันเมืองหลายแห่งกลายเป็นเมืองร้างและมีการว่างงานในพื้นที่สูง อาคารของทางรถไฟสายหลักไบคาล-อามูร์ยังถูกวิพากษ์วิจารณ์ว่าขาดการรักษาสิ่งแวดล้อมอย่างสมบูรณ์
เมื่อสหภาพโซเวียตล่มสลาย โครงการเหมืองแร่และอุตสาหกรรมจำนวนมากในภูมิภาคนี้ถูกยกเลิก และทางรถไฟสายหลักไบคาล-อามูร์ถูกใช้งานน้อยเกินไปจนถึงช่วงปลายคริสต์ทศวรรษ 1990 ซึ่งขาดดุลการดำเนินงานจำนวนมาก
ใน พ.ศ. 2539 การดำเนินการของทางรถไฟสายหลักไบคาล-อามูร์ในฐานะหน่วยงานปฏิบัติการเดียวถูกยุบ โดยส่วนตะวันตกจากไตเชียต์ถึงฮานีกลายเป็นส่วนหนึ่งของทางรถไฟไซบีเรียตะวันออก ส่วนที่เหลือถูกโอนไปยังการดำเนินการของทางรถไฟตะวันออกไกล
แหล่งข้อมูลอื่น

คู่มือการท่องเที่ยว Baikal-Amur Mainline จากวิกิท่องเที่ยว (ในภาษาอังกฤษ)
Construction history of the BAM
Private homepage about the BAM (section in English) เก็บถาวร 2011-02-12 ที่ เวย์แบ็กแมชชีน
BAM: Soviet construction project of a century
BAM Guide on Trailblazer Publications website
NYTimes 2012 travel feature
การชุมนุมในอุสต์-อีลิมสค์ แคว้นอีร์คุตสค์ ใน พ.ศ. 2522 ในโอกาสที่ทีมก่อสร้างเพื่อสร้างทางรถไฟสายหลักไบคาล-อามูร์มาถึง
บีตวาซามอสค์วู

| บีตวาซามอสค์วู |
| --- | --- |
โปสเตอร์ภาพยนตร์
กำกับ: ยูรี โอเซรอฟ
บทภาพยนตร์: ยูรี โอเซรอฟ
อำนวยการสร้าง: Anatoly Raskazov
นักแสดงนำ: มีฮาอิล อุลยานอฟ
ผู้บรรยาย: Vyacheslav Tikhonov
กำกับภาพ: Igor Chernykh, Vladimir Gusev
ตัดต่อ: Svetlana Metelitsa
ดนตรีประกอบ: Aleksandra Pakhmutova
บริษัทผู้สร้าง:  มอสฟิล์ม  DEFA-Babelsberg  Barrandov Studios  Fafim 
วันฉาย: 1 พฤศจิกายน 1985
ความยาว: 358 นาที (รวม)  ภาค I (1) : 91 นาที ภาค I (2) : 88 นาที ภาค II (1) : 90 นาที ภาค II (2) : 89 นาที
ประเทศ: สหภาพโซเวียต เยอรมนีตะวันออก เชโกสโลวาเกีย เวียดนาม
ภาษา: รัสเซีย, เยอรมัน
บีตวาซามอสค์วู (รัสเซีย: Битва за Москву) เป็นภาพยนตร์อิงประวัติศาสตร์ของสหภาพโซเวียต มีเนื้อเรืองเกี่ยวกับยุทธการที่มอสโก กำกับโดยยูรี โอเซรอฟ ภาพยนตร์มีทั้งหมด 2 ภาค คือ Aggression และ Typhoon ภาคละ 2 ตอน รวมเป็น 4 ตอน เป็นภาพยนตร์ร่วมมือกันระหว่าง สหภาพโซเวียต, เยอรมนีตะวันออก, เชโกสโลวาเกีย และ เวียดนาม บทภาพยนตร์ดังกล่าวก็ได้ถูกนำมาสร้างเป็นภาพยนตร์เพื่อเป็นการเฉลิมฉลองเนื่องในโอกาสครบรอบ 40 ปี ที่สหภาพโซเวียตได้รับชัยชนะในสงครามโลกครั้งที่สอง และฉลองครบรอบ 20 ปี ที่กรุงมอสโกได้รับเลือกให้เป็นนครวีรชน
นักแสดง

Yakov Tripolski รับบท โจเซฟ สตาลิน
Anatoly Nikitin รับบท มีฮาอิล คาลีนิน
Nikolai Zasukhin รับบท วยาเชสลาฟ โมโลตอฟ
Vyacheslav Ezepov รับบท Alexander Shcherbakov
Vladimir Troshin รับบท คลีเมนต์ โวโรชีลอฟ
Stepan Mikoyan รับบท อะนัสตัส มีโคยัน
Evgeni Novikov รับบท นีโคไล ชเวียร์นิค
Achim Petri รับบท อดอล์ฟ ฮิตเลอร์
Olegar Fedoro รับบท ผู้ตรวจการประชาชนคนหนึ่ง
Rostislav Yankovsky รับบท นายพล Vasily Smirnov
มีฮาอิล อุลยานอฟ รับบท พลเอกแห่งกองทัพ เกออร์กี จูคอฟ
Aleksandr Filippenko รับบท นายพล ดมีตรี ปัฟลอฟ
Bruno Freindlich รับบท จอมพล โบริส ชาปอชนีคอฟ
Yury Yakovlev รับบท นายพล Leonid Petrovsky
Juozas Budraitis รับบท ริชาร์ด ซอร์จ
Aleksandr Goloborodko รับบท นายพล คอนสตันติน โรคอสซอฟสกี
Vitali Rozstalnoi รับบท จอมพล เซมิออน ตีโมเชนโค
Emanuil Vitorgan รับบท ผู้ตรวจการ เยฟิม โฟมิน
Leonid Evtifiev รับบท นายพล วาซีลี โซโคลอฟสกี
Irina Shemliova รับบท โซยา คอสโมเดมยานสกายา
Piotr Glebov รับบท จอมพล เซมิออน บูดิออนนืย
Boris Guasakov รับบท นายพล ดมีตรี อุสตีนอฟ
Mikk Mikiver รับบท นายพล อีวาน โคเนฟ
Joachim Tomaschewsky รับบท จอมพล กึนเทอร์ ฟ็อน คลูเกอ
Erik Veldre รับบท นายพล ไฮนทซ์ กูเดรีอัน
Gerd Michael Henneberg รับบท จอมพล วิลเฮ็ล์ม ไคเทิล
Ernst Heise รับบท จอมพล เฟดอร์ ฟ็อน บ็อค
แหล่งข้อมูลอื่น

The Battle of Moscow on the IMDb.
The Battle of Moscow เก็บถาวร 2020-05-31 ที่ เวย์แบ็กแมชชีน on film.ru.
| ด ค กภาพยนตร์ที่กำกับโดยยูรี โอเซรอฟ |
| --- | --- |
 Arena of the Bold (1953)  Son (1955)  Kochubey (1957)  High Road (1959)  ออสโวบอจเดนี (1970-1971)  Visions of Eight (1973)  ซอลดาตืยสโวโบดืย  โอสปอร์ตตืยมีร์ (1981)  บีตวาซามอสค์วู (1985)  สตาลินกราด (1990)  Angels of Death (1993)
บูรัน

| --- | --- |
บูรันบนแท่นปล่อย 110/37
ประเทศ:  สหภาพโซเวียต
ตั้งชื่อตาม: "พายุหิมะ"
สถานะ: ปลดประจำการ, ถูกทำลายใน ค.ศ. 2002
บินครั้งแรก: 1K1 15 พฤศจิกายน ค.ศ. 1988
บินครั้งสุดท้าย: 1K1 15 พฤศจิกายน ค.ศ. 1988
สถิติภารกิจ: 1
ลูกเรือ: 0
สถิติวันที่บิน: 3 ชั่วโมง
สถิติโคจร: 2
ยานอวกาศบูรัน (รัสเซีย: Бура́н, "พายุหิมะ"; อังกฤษ: Buran) เป็นพาหนะในวงโคจรของสหภาพโซเวียต/รัสเซีย ที่มีการทำงานและการออกแบบคล้ายคลึงกับกระสวยอวกาศของสหรัฐ และพัฒนาโดยหัวหน้านักออกแบบ เกลบ โลซีโน-โลซินสกี (Глеб Евгеньевич Лозино-Лозинский) แห่งบริษัทจรวดเอเนร์เกีย (Энергия) บูรันเป็นพาหนะกระสวยอวกาศจากโครงการบูรันของโซเวียตที่ถูกส่งขึ้นสู่อวกาศก่อนโครงการปิดตัวลง บูรันประสบความสำเร็จในเที่ยวบินไร้คนบังคับครั้งหนึ่งใน ค.ศ. 1988 ก่อนที่โครงการจะถูกยกเลิกใน ค.ศ. 1993 ต่อมาใน ค.ศ. 2002 บูรันถูกทำลายเมื่อโรงจอดที่เก็บยานที่ท่าอวกาศยานบัยโกเงอร์ถล่มลงมา
การปล่อยขึ้นสู่อวกาศ

การปล่อยบูรันขึ้นสู่วงโคจรครั้งแรกและครั้งเดียวนั้นเกิดขึ้นเมื่อเวลา 3:00 UTC ของวันที่ 15 พฤศจิกายน ค.ศ. 1988 จากท่าอวกาศยานบัยโกเงอร์จุดปล่อยที่ 110/37 มันถูกยกขึ้นสู่วงโคจรอย่างไร้คนบังคับ โดยจรวดเอเนร์เกียที่ได้รับการออกแบบพิเศษ ซึ่งจนถึงปัจจุบันนี้ เป็นจรวดขนาดใหญ่ที่สุดที่ขับเคลื่อนด้วยเชื้อเพลิงเหลว ไม่เหมือนกับกระสวยอวกาศ ซึ่งขับเคลื่อนด้วยบูสเตอร์ของแข็งและเครื่องยนต์เชื้อเพลิงเหลวของตัวกระสวยเอง ซึ่งนำเชื้อเพลิงมาจากถังเชื้อเพลิงขนาดใหญ่ ระบบเอเนร์เกีย-บูรันใช้เฉพาะแรงผลักดันจากจรวดเครื่องยนต์เชื้อเพลิงเหลว RD สี่เครื่อง ซึ่งพัฒนาโดยวาเลนติน กลุชโค นับแต่ต้น บูรันตั้งใจให้ใช้ได้ทั้งในโหมดอัตโนมัติและมีคนบังคับ แม้โครงการจะประสบความล้าช้าหลายปี บูรันเป็นเพียงกระสวยอวกาศเพียงลำเดียวที่เคยประสบความสำเร็จในเที่ยวบินไร้คนบังคับในโหมดอัตโนมัติสมบูรณ์ จนกระทั่งวันที่ 22 เมษายน ค.ศ. 2010 เมื่อกองทัพอากาศสหรัฐปล่อยเครื่องบินอวกาศโบอิง เอ็กซ์-37 ลำดับการปล่อยอัตโนมัติดำเนินไปตามที่กำหนด และจรวดเอเนร์เกียยกยานขึ้นสู่วงโคจรชั่วคราวก่อนที่ส่วนโคจรจะแยกตัวออกตามที่ตั้งโปรแกรมไว้ หลังส่งตัวเองขึ้นสู่วงโคจรชั้นสูงกว่าและเสร็จสิ้นการโคจรรอบโลกสองรอบ เครื่องยนต์ของระบบควบคุมเครื่องยนต์ (ODU) จุดตัวเองอัตโนมัติเพื่อเริ่มกลับเข้าสู่ชั้นบรรยากาศ หลังภารกิจเริ่ม 206 นาที ส่วนโคจรของบูรันลงจอด โดยเสียฉนวนกันความร้อน (thermal tile) ไปเพียง 5 แผ่น จาก 38,000 แผ่นตลอดช่วงการบิน การลงจอดอัตโนมัติเกิดขึ้นที่ลานวิ่งของท่าอวกาศยานบัยโกเงอร์ ที่ซึ่ง แม้จะมีความเร็วลมด้านข้าง 61.2 กิโลเมตรต่อชั่วโมง ยานสามารถลงจอดโดยคลาดเคลื่อนจากจุดเป้าหมายไปด้านข้างเพียง 3 เมตร และด้านยาวเพียง 10 เมตร เที่ยวบินไร้คนบังคับนี้เป็นครั้งแรกที่ยานอวกาศขนาดนี้และความซับซ้อนระดับนี้ ปล่อยขึ้นสู่อวกาศ เสร็จสิ้นการทดสอบในวงโคจร กลับเข้าสู่ชั้นบรรยากาศอีกครั้ง และลงจอดภายใต้การควบคุมอัตโนมัติ
แหล่งข้อมูลอื่น

«Буран» и другие многоразовые транспортные космические системы  // buran.ru - ประวัติ, เอกสาร, ข้อมูลจำเพาะ, บทสัมภาษณ์, ภาพถ่ายหายาก, หนังสือ
ปิออตร์ บากราตีออน

| พลเอก เจ้าชาย ปิออตร์ บากราตีออน |
| --- | --- |

ชื่อเล่น: "เทพประจำกองทัพ"
เกิด: 10 กรกฎาคม ค.ศ. 1765(1765-07-10) คีซลยาร์, แคว้นอัสตราฮัน จักรวรรดิรัสเซีย
เสียชีวิต: 24 กันยายน [ตามปฎิทินเก่า: 12 กันยายน] 1812 (47 ปี) ซีมา จักรวรรดิรัสเซีย
รับใช้: จักรวรรดิรัสเซีย
แผนก/สังกัด: กองทัพบก
ประจำการ: 1782–1812
ชั้นยศ: พลเอกทหารราบ
การยุทธ์: สงครามรัสเซีย–เซอร์แคสเซีย สงครามรัสเซีย-ตุรกี (ค.ศ. 1787–1792) สงครามฟินแลนด์ สงครามรัสเซีย-ตุรกี (ค.ศ. 1806–1812) สงครามนโปเลียน
ปิออตร์ อีวาโนวิช บากราตีออน (รัสเซีย: Пьотър Иванович Багратион, Pyotr Ivanovich Bagration) บ้างเรียก เจ้าชายบากราตีออน เป็นนายพลของจักรวรรดิรัสเซียและเป็นเจ้าชายชาวจอร์เจียโดยกำเนิด เขาเป็นหนึ่งในแม่ทัพคนสำคัญในช่วงสงครามนโปเลียน
ปิออตร์ บากราตีออน เป็นสมาชิกราชวงศ์บากราตีออนซึ่งปกครองจอร์เจีย เขาเป็นโอรสของเจ้าชายอีวาน พันเอกในกองทัพจักรวรรดิรัสเซีย ปิออตร์เข้ารับราชการทหารรัสเซียในปี 1782 และมีส่วนร่วมในสงครามรัสเซีย–เซอร์แคสเซียเป็นเวลาสองปี จากนั้นเขาในยศพันโทมีส่วนร่วมในสงครามกับจักรวรรดิออตโตมันในปี 1788 และมีส่วนร่วมในการปราบการลุกฮือของชาวโปแลนด์ในปี 1794 และเข้ายึดกรุงวอร์ซอร์
พลตรีบากราตีออนมีส่วนร่วมในการทัพอิตาลีและการทัพสวิสเพื่อต่อต้านฝรั่งเศสในปี 1799 โดยปฏิบัติหน้าที่ภายใต้จอมพลอะเลคซันดร์ ซูโวรอฟ ภายหลังการทัพครั้งนี้ เขาได้รับสถาปนาขึ้นเป็นเจ้าชายของจักรวรรดิรัสเซีย ต่อมารัสเซียก็เข้าร่วมทำสงครามต่อต้านนโปเลียนในปี 1805 บากราตีออนประสบความสำเร็จในการป้องกันแนวรบในยุทธการที่เชินกราเบินในเดือนพฤศจิกายน 1805 ซึ่งเปิดโอกาสให้ทหารรัสเซียร่นถอยไปสนธิกำลังกับทัพหลักของจอมพลมีฮาอิล คูตูซอฟ แต่เดือนถัดมา กองทัพผสมออสเตรีย−รัสเซียพ่ายแพ้อย่างหนักในยุทธการที่เอาสเทอร์ลิทซ์ ในศึกนี้ พลโทบรากราทิออนทำหน้าที่ป้องกันปีกขวาและต้องรับมือกับกำลังทหารฝรั่งเศสภายใต้จอมพลฌ็อง ลาน
ต่อมา พลโทบากราตีออนเป็นผู้บัญชาการทหารรัสเซียในสงครามฟินแลนด์ (1808–1809) เพื่อต่อต้านสวีเดน และได้ออกศึกอีกครั้งในสงครามต่อต้านพวกออตโตมันที่แม่น้ำดานูบ ในช่วงต้น เขาทำหน้าที่ป้องกันได้อย่างดี และได้รับเลื่อนยศเป็นเป็นพลเอกทหารราบ  แต่แล้วทัพของเขาไม่ได้รับกำลังบำรุงอย่างเพียงพอและขาดแคลนที่พักอาศัยในฤดูหนาว เขาเกรงว่าตนเองอาจจะเสียกำลังทหารถึงครึ่งหนึ่ง จึงขัดพระบัญชาโดยการเคลื่อนกำลังข้ามไปตั้งที่ฝั่งซ้ายแม่น้ำ ซาร์อเล็กซานเดอร์ทรงพิโรธและปลดเขาในเดือนมีนาคม 1810
ในช่วงการรุกรานรัสเซียโดยฝรั่งเศสในปี 1812 บากราตีออนถูกเรียกตัวกลับเข้ารับราชการที่ตำแหน่งผู้บัญชาการกองทัพที่ 2 อันเป็นหนึ่งในสองกำลังหลักของกองทัพรัสเซีย โดยได้ทำหน้าที่ระวังหลัง แต่กองทัพรัสเซียพ่ายแพ้และเสียหายหนักในสโมเลนสค์เมื่อเดือนสิงหาคม 1812 บากราตีออนจึงทูลเสนอจักรพรรดิอะเลคซันดร์ที่ 1 ให้ใช้กลยุทธ์ผลาญภพในการต่อต้านการรุกของฝรั่งเศส ซึ่งก็ได้รับการอนุมัติ ซึ่งในหนึ่งสัปดาห์ต่อมา บากราตีออนได้รับบาดเจ็บหนักในยุทธการที่โบโรดีโน และเสียชีวิตในครึ่งเดือนถัดมา
นโปเลียนเคยกล่าวถึงบากราตีออนไว้ว่า "รัสเซียไม่มีแม่ทัพที่ดี เว้นแต่เพียงบากราตีออน"
จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดนครสวรรค์ กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 6 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม > แบ่งตามพรรค

| พรรค | พรรค | จำนวน ผู้สมัคร | คะแนนเสียง> จน. | คะแนนเสียง>  % | ที่นั่ง> จน. | ที่นั่ง> +/– | ที่นั่ง>  % |
| --- | --- | --- | --- | --- | --- | --- | --- |
|  | พลังประชารัฐ | 6 | 140,768 | 24.79% | 4 | 4 | 66.67% |
|  | เพื่อไทย | 6 | 156,515 | 27.56% | 1 | 3 | 16.67% |
|  | ภูมิใจไทย | 6 | 75,968 | 13.38% | 1 | 1 | 16.67% |
|  | ประชาธิปัตย์ | 6 | 65,454 | 11.53% | 0 | 1 | 0.00% |
|  | ชาติพัฒนา | 6 | 24,279 | 4.28% | 0 | 1 | 0.00% |
|  | อื่น ๆ | 157 | 104,928 | 18.48% | 0 |  | 0.00% |
| ผลรวม | ผลรวม | 187 | 567,912 | 100.00% | 6 |  | 100.00% |
ภาพรวม > แบ่งตามเขต

| เขตการเลือกตั้ง> เขตการเลือกตั้ง.เขตการเลือกตั้ง | พลังประชารัฐ> .คะแนนเสียง | พลังประชารัฐ> .% | เพื่อไทย> .คะแนนเสียง | เพื่อไทย> .% | ภูมิใจไทย> .คะแนนเสียง | ภูมิใจไทย> .% | อื่น ๆ> .คะแนนเสียง | อื่น ๆ> .% | ผลรวม> .คะแนนเสียง | ผลรวม> .% | ผลการเลือกตั้ง> ผลการเลือกตั้ง.ผลการเลือกตั้ง |
| --- | --- | --- | --- | --- | --- | --- | --- | --- | --- | --- | --- |
| เขต 1 | 24,656 | 25.09% | 22,643 | 23.04% | 4,959 | 5.05% | 46,032 | 46.82% | 98,290 | 100.00% | พลังประชารัฐ ได้ที่นั่ง |
| เขต 2 | 31,051 | 30.34% | 22,479 | 21.97% | 25,069 | 24.50% | 23,731 | 23.19% | 102,330 | 100.00% | พลังประชารัฐ ได้ที่นั่ง |
| เขต 3 | 32,868 | 34.42% | 27,193 | 28.48% | 10,623 | 11.13% | 24,803 | 25.97% | 95,487 | 100.00% | พลังประชารัฐ ได้ที่นั่ง |
| เขต 4 | 10,144 | 10.92% | 30,141 | 32.44% | 33,642 | 36.21% | 18,978 | 20.43% | 92,905 | 100.00% | ภูมิใจไทย ได้ที่นั่ง |
| เขต 5 | 16,051 | 17.08% | 34,367 | 36.56% | 990 | 1.05% | 42,594 | 45.31% | 94,002 | 100.00% | เพื่อไทย รักษาที่นั่ง |
| เขต 6 | 25,998 | 30.62% | 19,692 | 23.20% | 685 | 0.81% | 38,523 | 45.37% | 84,898 | 100.00% | พลังประชารัฐ ได้ที่นั่ง |
| ผลรวม | 140,768 | 24.79% | 156,515 | 27.56% | 75,968 | 13.38% | 194,661 | 34.29% | 567,192 | 100.00% |  |
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขต 3

เขตการเลือกตั้งที่ 3 ประกอบด้วย อำเภอบรรพตพิสัย อําเภอชุมแสง (ยกเว้นตําบลทับกฤชใต้) และอําเภอเก้าเลี้ยว (ยกเว้นตําบลมหาโพธิ)
| ผลการเลือกตั้งสมาชิกสภาผู้แทนราษฎร เขต 3 จังหวัดนครสวรรค์> พรรค | ผลการเลือกตั้งสมาชิกสภาผู้แทนราษฎร เขต 3 จังหวัดนครสวรรค์> พรรค | ผลการเลือกตั้งสมาชิกสภาผู้แทนราษฎร เขต 3 จังหวัดนครสวรรค์> ผู้สมัคร | ผลการเลือกตั้งสมาชิกสภาผู้แทนราษฎร เขต 3 จังหวัดนครสวรรค์> คะแนนเสียง | ผลการเลือกตั้งสมาชิกสภาผู้แทนราษฎร เขต 3 จังหวัดนครสวรรค์> % | ผลการเลือกตั้งสมาชิกสภาผู้แทนราษฎร เขต 3 จังหวัดนครสวรรค์> ± |
| --- | --- | --- | --- | --- | --- |
|  | พลังประชารัฐ   | สัญญา นิลสุพรรณ (1) | 32,868 | 34.42 |  |
|  | เพื่อไทย   | สัญชัย วงษ์สุนทร (10)* | 27,193 | 28.48 |  |
|  | อนาคตใหม่   | พิชญธร รอดบำรุง (7) | 10,668 | 11.17 |  |
|  | ภูมิใจไทย   | ร้อยตำรวจตรี วรจำเริญ วรทอง (3) | 10,623 | 11.13 |  |
|  | ประชาธิปัตย์   | สมทรง นิลประยูร (6) | 6,629 | 6.94 |  |
|  | เสรีรวมไทย   | กัลย์ชพร รอดบำรุง (12) | 1,347 | 1.41 |  |
|  | เพื่อชาติ    | พันโท สุรชาติ ประภัสสร (2) | 1,014 | 1.06 |  |
|  | เพื่อแผ่นดิน    | ศิริศักดิ์ นาชัยเงิน (21) | 889 | 0.93 |  |
|  | เศรษฐกิจใหม่  | สุวรรณ์ เขม่นเขตการ (24) | 511 | 0.54 |  |
|  | พลังท้องถิ่นไท    | ณัฎฐณิชา เหลือกาฬ (9) | 491 | 0.51 |  |
|  | รวมพลังประชาชาติไทย   | สุพจน์ โพธิ์อ่อน (4) | 296 | 0.31 |  |
|  | พลเมืองไทย  | พิชัย วิบูลย์วัฒนกุล (30) | 274 | 0.29 |  |
|  | มหาชน  | นิพล นุ่นเกษร (23) | 260 | 0.27 |  |
|  | ประชาธิปไตยใหม่  | สมเวียง โพธิ์พึ่ง (11) | 255 | 0.27 |  |
|  | ไทยศรีวิไลย์    | นัยนา ชีวานันท์ (18) | 235 | 0.25 |  |
|  | เครือข่ายชาวนาแห่งประเทศไทย   | เทียน อินทร์กล่ำ (22) | 233 | 0.24 |  |
|  | พลังชาติไทย  | ศศิกัญชณา จิตร์ชนะ (13) | 216 | 0.23 |  |
|  | ประชาชนปฏิรูป    | ดังขสิษฐ์ สังขดิษฐ์ (26) | 174 | 0.18 |  |
|  | ประชานิยม    | ถมยา บุญกลิ่นขจร (5) | 154 | 0.16 |  |
|  | ประชาภิวัฒน์  | มะลิวัลย์ ดิษสละ (14) | 154 | 0.16 |  |
|  | พลังไทยรักไทย  | ชะอม เวหะชาติ (25) | 132 | 0.14 |  |
|  | พลังประชาธิปไตย  | ประเสริฐ ศักดี (29) | 125 | 0.13 |  |
|  | ไทรักธรรม  | สุนีรัตน์ ชัยรัตน์ (31) | 117 | 0.12 |  |
|  | ชาติพัฒนา   | อำนาจ ยืนยง (8) | 116 | 0.12 |  |
|  | ครูไทยเพื่อประชาชน  | ศิลป์ชัย อาจภักดี (20) | 110 | 0.12 |  |
|  | รักษ์ผืนป่าประเทศไทย    | สิน เนตรสน (16) | 98 | 0.10 |  |
|  | ชาติไทยพัฒนา   | ศราวุธ จุลพล (15) | 81 | 0.09 |  |
|  | พลังปวงชนไทย  | สุเทพ เกตุยินดี (19) | 59 | 0.06 |  |
|  | แผ่นดินธรรม  | วัฒนะ กัลยาณ์พัฒนกุล (17) | 58 | 0.06 |  |
|  | แทนคุณแผ่นดิน  | คนึง สังข์ขาว (28) | 55 | 0.06 |  |
|  | ผึ้งหลวง   | ธีรพันธ์ ธนากิจเจริญชัย (27) | 52 | 0.06 |  |
| ผลรวม | ผลรวม | ผลรวม | 95,487 | 100.00 | — |

| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: พลังประชารัฐ   ได้ที่นั่งจาก เพื่อไทย
ผลการเลือกตั้งแบบแบ่งเขต > เขต 4

เขตการเลือกตั้งที่ 4 ประกอบด้วย อำเภอหนองบัว อำเภอไพศาลี (ยกเว้นตําบลตะคร้อ ตําบลสําโรงชัย และตําบลโพธิ์ประสาท) และอำเภอท่าตะโก
| ผลการเลือกตั้งสมาชิกสภาผู้แทนราษฎร เขต 4 จังหวัดนครสวรรค์> พรรค | ผลการเลือกตั้งสมาชิกสภาผู้แทนราษฎร เขต 4 จังหวัดนครสวรรค์> พรรค | ผลการเลือกตั้งสมาชิกสภาผู้แทนราษฎร เขต 4 จังหวัดนครสวรรค์> ผู้สมัคร | ผลการเลือกตั้งสมาชิกสภาผู้แทนราษฎร เขต 4 จังหวัดนครสวรรค์> คะแนนเสียง | ผลการเลือกตั้งสมาชิกสภาผู้แทนราษฎร เขต 4 จังหวัดนครสวรรค์> % | ผลการเลือกตั้งสมาชิกสภาผู้แทนราษฎร เขต 4 จังหวัดนครสวรรค์> ± |
| --- | --- | --- | --- | --- | --- |
|  | ภูมิใจไทย   | มานพ ศรีผึ้ง (4) | 33,642 | 36.21 |  |
|  | เพื่อไทย   | พันตำรวจโท นุกูล แสงศิริ (11)* | 30,141 | 32.44 |  |
|  | พลังประชารัฐ   | อำนาจ ลายภูษา (9) | 10,144 | 10.92 |  |
|  | อนาคตใหม่   | บูรพา ผู้ภักดี (7) | 8,340 | 8.98 |  |
|  | ประชาธิปัตย์   | สมชาย เพ็ชรจินดา (12) | 3,240 | 3.49 |  |
|  | เสรีรวมไทย   | ร้อยตำรวจโท สัมฤทธิ์ นุชเฉย (1) | 1,466 | 1.58 |  |
|  | พลังท้องถิ่นไท    | สุรินทร์ โพธิ์ทรง (24) | 1,087 | 1.17 |  |
|  | เศรษฐกิจใหม่  | มยุรี ศรีคนนท์ (19) | 475 | 0.51 |  |
|  | ไทรักธรรม  | กนกพร ก้อนทอง (31) | 428 | 0.46 |  |
|  | แทนคุณแผ่นดิน  | พันตำรวจโท สมพิศ ผาสุขศาสตร์ (29) | 422 | 0.45 |  |
|  | เพื่อชาติ    | สุเทพ ก้อนจันทร์เทศ (8) | 399 | 0.43 |  |
|  | รวมพลังประชาชาติไทย   | รัตติกา แก้วขจร (3) | 390 | 0.42 |  |
|  | ประชาภิวัฒน์  | สมปอง เฟื่องจันทร์ (10) | 370 | 0.40 |  |
|  | ชาติพัฒนา   | ธนิศร ชีวาธีรเดช (2) | 342 | 0.37 |  |
|  | ประชานิยม    | ไพโรจน์ กอบทอง (5) | 239 | 0.26 |  |
|  | ชาติไทยพัฒนา   | จรินทร์ มาลัยมาตร์ (6) | 228 | 0.25 |  |
|  | ภราดรภาพ    | กรกนก มนต์ฉนวน (14) | 184 | 0.20 |  |
|  | ประชาธิปไตยใหม่  | พงศภัค พวงทอง (26) | 163 | 0.18 |  |
|  | พลังชาติไทย  | กัญภัคดิ์ อุดมการเกษตร (23) | 156 | 0.17 |  |
|  | พลังไทยรักไทย  | ยุวดี ประธาตุ (25) | 148 | 0.16 |  |
|  | รักษ์ผืนป่าประเทศไทย    | มนัส ก้อนทอง (13) | 136 | 0.15 |  |
|  | มหาชน  | สมพร นุ่นเกษร (21) | 127 | 0.14 |  |
|  | ไทยศรีวิไลย์    | สุเทพ กุศลสนอง (18) | 104 | 0.11 |  |
|  | เครือข่ายชาวนาแห่งประเทศไทย   | อวยพร แสงสม (22) | 99 | 0.11 |  |
|  | พลังปวงชนไทย  | นรุตต์ ทรงฤทธิ์ (32) | 96 | 0.10 |  |
|  | พลังประชาธิปไตย  | อนันต์ พิมพ์เปีย (30) | 86 | 0.09 |  |
|  | ครูไทยเพื่อประชาชน  | วิสนุ มาสอน (20) | 64 | 0.07 |  |
|  | พลังไทสร้างชาติ  | มณู ศุขะพันธุ์ (27) | 60 | 0.07 |  |
|  | เพื่อแผ่นดิน    | อรวรรณ ปานกล่ำ (16) | 45 | 0.05 |  |
|  | ผึ้งหลวง   | ศิริพร ศรีรัง (28) | 43 | 0.05 |  |
|  | ประชาชนปฏิรูป    | สุรินทร์ พิลึก (15) | 41 | 0.04 |  |
|  | เพื่อนไทย  | ทองดี พุ่มเกตุ (17)† | – | – | – |
| ผลรวม | ผลรวม | ผลรวม | 92,905 | 100.00 | — |

| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ภูมิใจไทย   ได้ที่นั่งจาก เพื่อไทย